'Pienk boekies' | Netwerk24
Deur Willem Louw 26 September 2017 00:00
Ek verwys na Daniel Hugo se brief.
Hugo kom tot die slotsom dat "(. . .) Lux Verbi en die samesteller, Cas Vos, die hele Afrikaanse digkuns in een klap (seker met 'n nat hand) gekers­ten" het.
Die enigste rede waarom die term "Christelik" in die bundel se titel opgeneem is, is (myns insiens) finansieel. Lux Verbi weet dat die oomblik as jy terme soos "Christelik", "Christen", "godsdiens", ensovoorts, in die publikasie se titel plaas, word dit 'n "pienk boekie" wat goed verkoop. Die kenmerk van dié boekies is dat dit nie vir eie gebruik gekoop word nie, maar as geskenke gekoop word met geen aanduiding of die ontvanger dit wil/sal lees nie. Aan die nuut gekerstende Afrikaanse digters (Breyten uitgesluit), welkom in die pienkboek-genre.